CELEX: 62012CN0009
Language: et
Date: 2012-01-06 00:00:00
Title: Kohtuasi C-9/12: Eelotsusetaotlus, mille on esitanud Tribunal de commerce de Verviers (Belgia) 6. jaanuaril 2012 — Corman-Collins SA versus La Maison du Whiskey SA

10.3.2012   
            
            
               ET
            
            
               Euroopa Liidu Teataja
            
            
               C 73/22
            
         Eelotsusetaotlus, mille on esitanud Tribunal de commerce de Verviers (Belgia) 6. jaanuaril 2012 — Corman-Collins SA versus La Maison du Whiskey SA
   (Kohtuasi C-9/12)
   2012/C 73/38
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de commerce de Verviers
   
      Põhikohtuasja pooled
   
   
      Hageja: Corman-Collins SA
   
      Kostja: La Maison du Whiskey SA
   
      Eelotsuse küsimused
   
   
               1.
            
            
               Kas määruse nr 44/2001 (1) artiklit 2, vajadusel koos sama määruse artikli 5 lõike 1 punktiga a või b, tuleb tõlgendada nii, et sellega on vastuolus niisugune kohtualluvuse eeskiri, mis sisaldub Belgia 27. juuli 1961. aasta seaduse artiklis 4 ning mis näeb ette, et asi allub Belgia kohtule, kui edasimüüja asukoht on Belgia territooriumil ja kui edasimüügileping kehtib kogu selle territooriumi või selle osa suhtes, sõltumata tarnija kui kostja asukohast?
            
         
               2.
            
            
               Kas määruse nr 44/2001 artikli 5 lõike 1 punkti a tuleb tõlgendada nii, et see on kohaldatav kaupade edasimüügilepingule, millega üks lepingupool ostab teiselt kaupu, eesmärgiga need teise liikmesriigi territooriumil edasi müüa?
            
         
               3.
            
            
               Kas juhul, kui vastus sellele küsimusele on eitav, tuleb määruse nr 44/2001 artikli 5 lõike 1 punkti b tõlgendada nii, et selle alla kuulub niisugune edasimüügileping nagu see, mis on poolte vahel vaidluse all?
            
         
               4.
            
            
               Kas juhul, kui vastus kahele eelmisele küsimusele on eitav, on edasimüügilepingu lõpetamise korral vaidlusaluseks kohustuseks müüja-tarnija kohustus või ostja-edasimüüja kohustus?
            
         
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, lk 1; ELT eriväljaanne 19/04, lk 42).